Отац му је заробљен у бици против Енглеза, код Поатјеа , 19. септембра 1356. године . Када је уговор из Бретињиа потврђен у Калеу Енглезима је било исплаћено само 400 000 од договорених 3 000 000 круна откупа за краља, па је енглески краљ Едвард III Плантагенет прихватио то као прву рату и ослободио је француског краља из заробљеништва. Жан од Берија је тада, заједно са својим братом, стрицем и другим племићима остао у Енглеској као јемство да ће откуп бити плаћен. Али, његов брат Луј I Анжујски је побегао из заробљеништва, па је краљ Жан као витез и прави господин сам поново отишао у заробљеништво , где је и умро 1364. године . По новом договору 1366. године, нови француски краљ Шарл V обавезао се да редовно исплаћује рате откупа. Енглески краљ Едвард је за узврат ослободио Жана, као и друге таоце краљевске крви .